Diari Oficial de la Generalitat Valenciana


Sumari del DOGV 6723, del 28-02-2012 (2012/2073)

RESOLUCIÓ de 24 de febrer de 2012, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana, de delegació temporal de competències.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6723

Data del DOGV
:   28-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2073


Data del document
:   24-02-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

RESOLUCIÓ de 24 de febrer de 2012, de la presidenta del Consell d'Administració de l'Entitat Pública de Sanejament d'Aigües Residuals de la Comunitat Valenciana, de delegació temporal de competències. [2012/2073]  
L'apartat 10 de l'article 9 de l'Estatut de l'Entitat Pública de Sanejament d'Aigües Residuals de la Comunitat Valenciana, aprovat per mitjà de Decret 170/1992, de 16 d'octubre (DOCV núm. 1889, de 26.10.1992), d'acord amb la modificació operada en el mateix pel Decret 116/2000, de 25 de juliol, del Consell (DOCV núm. 3810, de 08.08.2000), atribuïx al president del Consell d'Administració les facultats ordinàries com a òrgan de contractació de l'Entitat de Sanejament, dins dels límits legals i pressupostaris, amb obligació de donar compte al Consell d'Administració en la primera reunió que se celebre.   
  
Per la seua banda, l'article 9.14 del referit Estatut, permet al president del Consell d'Administració delegar en el vicepresident o en el gerent l'exercici d'aquelles de les seues atribucions que considere convenient.  
En este sentit, per Resolució de 19 d'octubre de 2011, de la presidenta del Consell d'Administració de l'Entitat de Sanejament d'Aigües (DOCV de 28.01.2011), es va delegar en el vicepresident i en el gerent de l'esmentada entitat l'exercici de determinades competències en matèria de contractació.  
Per Decret 35/2012, de 17 de febrer, del Consell, de cessament i nomenament d'alts càrrecs de l'Administració de la Generalitat (DOCV de 20.02.2012), es disposa entre altres el cessament de José Monzonís Salvia com a secretari autonòmic d'Agricultura, Pesca, Alimentació i Aigua, per la qual cosa la vicepresidència del Consell d'Administració de l'Entitat de Sanejament d'Aigües ha quedat vacant.  
L'anterior circumstància fa convenient, fins que no es proveïsca el nomenament d'un nou vicepresident del Consell d'Administració, delegar temporalment determinades facultats que corresponen per delegació a la vicepresidència.  
En virtut d'això, i de conformitat amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, resolc:  
  
Primer  
Delegar en el gerent de l'Entitat de Sanejament d'Aigües, amb caràcter temporal, fins que es proveïsca el nomenament d'un nou vicepresident del Consell d'Administració, la facultat de formalitzar els contractes subjectes a regulació harmonitzada, i, en general, de tots aquells altres que, en atenció al seu import, es tramiten a través de procediment obert, restringit o negociat amb publicitat.  
  
Segon  
La present delegació s'entén sense perjuí de la facultat del president del Consell d'Administració d'avocar per a si el coneixement o resolució d'aquells assumptes que considere convenients, i podrà així mateix ser revocada en qualsevol moment, de conformitat amb els articles 13 i 14 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
Tercer  
Els acords adoptats fent ús de la present delegació hauran d'indicar expressament esta circumstància, considerant-se dictats per l'òrgan delegatori, segons establix l'article 13.4 de l'esmentada Llei 30/1992, modificada per la Llei 4/1999, de 13 de gener.  
  
Quart  
La present resolució tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 24 de febrer de 2012.- La presidenta del Consell d'Administració: Maritina Hernández Miñana.